Satyricon (band)

**Satyricon** (tidligere **Eczema**) er et norsk black metal-band som ble grunnlagt av Vegard «Wargod» Tønsberg Bakke og Carl-Michael «Exhurtum» Eide i 1990. 

Bandet spiller en variant av musikksjangeren som har blitt kalt True Norwegian Black Metal. Tekstene til bandet omhandler temaer som natur, apokalypse og antikristenhet. De var det første svartmetallbandet i verden som signerte for et av de store internasjonale plateselskapene (EMI), og det første bandet i sjangeren som ga ut musikkvideo («Mother North», 1996).

## Historie
### Bandoppstart, death metal (1990)
Bandet ble startet opp av Vegard «Wargod» Tønsberg Bakke og Carl-Michael «Exhurtum» Eide i 1990, og kort tid etter ble Håvard «Lemarchand» Jørgensen også med. I begynnelsen kalte de seg **Eczema** og spilte death metal, påvirket av band som Cadaver, Carcass og Napalm Death. De spilte inn sin første demo, *Omnipotence*, i 1991. Den hadde to spor og ble aldri utgitt. 

### Sjangerendring, bandutskiftninger, platekontrakt (1991–1993)
I 1991 bestemte de seg for gå over til black metal, skiftet navn til **Satyricon** og fikk med Sigurd «Satyr» Wongraven. Etter den første demoen ble Exhurtum kastet ut av bandet, mens Wargod sluttet.  

Gruppas andre demo, *All Evil*, ble gitt ut sommeren 1992. Satyricon øynet en mulighet for omtale og å etablere et navn, og laget omkring 1000 kopier av demoen som de distribuerte i toneangivende miljøer også utenfor Norge.  

Interne uenigheter medførte at ytterligere to bandmedlemmer måtte gå og Kjetil «Frost» Haraldstad kom inn på trommer.

Deres tredje demo,*The Forest Is My Throne,* ble gitt ut vinteren 1993. På denne demoen, som ble presset i 1500 eksemplarer, hører man de første tegnene til Satyricons særpreg. Den ble også senere utgitt som splitalbum, ''The Forest Is My Throne / Yggdrassil'' (1995), med black metal-bandet Enslaved.

Etter den andre demoen ble Lemarchand kastet ut av bandet. Omtrent samtidig fikk bandet kontraktstilbud fra det svenske plateselskapet No Fashion Records. Bandet takket ja – på den tiden var det vanskelig for svartmetallband å få platekontrakt.

### Debutalbum (1994)
Satyr skrev de aller fleste tekstene til debutalbumet *[[Dark Medieval Times]]* (1994). De første tekstene hans hadde mange referanser til middelalderen.

På grunn av manglende betaling fra plateselskapet til studioet måtte bandet ta en pause i innspillingen av albumet. Satyr og Frost klarte å skaffe tilveie penger til å fullføre innspillingen, dels ved å bruke egne sparepenger, dels ved å ta opp private lån. Da alle låtene var spilt inn reiste Satyr til Grieghallen i Bergen for å mikse albumet. Etter noen dager fant han ut at miksejobben kunne gjøres bedre i det studioet han kom fra, og reiste tilbake igjen. 

Bandet hadde nå ikke noe plateselskap, men de fleste selskapene som ble presentert for albumet hadde allerede utgivelsesplaner som de ikke ønsket å endre, noe som ville bety en ventetid på å få ut plata. Satyr ønsket å få den ut så raskt som mulig, og kom i kontakt med plateselskapet Tatra Productions. Siden sjangeren til Satyricon skilte seg betydelig fra de eksisterende artistene på Tatras katalog, dannet de et eget selskap/underlabel for utgivelsen av *Dark Medieval Times*; Moonfog Productions. Da albumet ble utgitt, var Satyr bare 18 år. 
 

### ''The Shadowthrone'', ''Nemesis Divina'', europaturneer (1995–2001)
Andrealbumet *[[The Shadowthrone]]* kom i 1995. På grunn av den store interessen ga de også ut demoen *The Forest Is My Throne* på LP og senere CD (som splitalbum med Enslaved).

Neste utgivelse, ''Nemesis Divina'' (1996), ble gruppens første storselger – mer enn 100 000 eksemplarer ble gitt ut – og de gjennomførte sin første store Europaturné. De ble også det første bandet i genren som ga ut video (1996), med låta «Mother North». Fremdeles var det mange låter som ikke var blitt publisert, noe som resulterte i EP-en *[[Megiddo]]* (1997).

De to neste utgivelsene befestet Satyricon som et ledende band, og de turnerte både i Europa og USA. På en av Europaturneene var de invitert med som Panteras «special guests». Satyricons turneer på denne tida er kommet ut på to DVD-er: turnédokumentaren *[[Roadkill Extravaganza]]* (2001) og *Armageddon Over Wacken Live* (2002).

### Kommersielt gjennombrudd, ''Volcano, Now, Diabolical'' (2002–)
I 2006 ble *[[Now, Diabolical]]* utgitt. Den kom på 2. plass på VG-lista, og blir sammen med *[[Volcano (Satyricon-album)|Volcano]]* fra 2002 sett på som gjennombruddet til bandet. 

### ''The Age of Nero'' (2008)
Satyricon ga ut sitt syvende album, *[[The Age of Nero (Satyricon-album)|The Age of Nero]]*, i november 2008.

## Turneer og festivaler

### To USA-turneer (2004)
I mars og april 2004 var Satyricon på turne i USA med bandet Morbid Angel. Siden trommeslager Frosts rulleblad medførte at han ikke fikk visum og arbeids-/oppholdstillatelse vikarierte Trym Torson (Zyklon, Emperor) på trommer. Under turnéen deres ble bussen stormet av et SWAT-team uten at det ble noen siktelse. Senere fikk de problemer med turnémanageren som forsvant midt i turnéen med alle pengene. Til tross for alt dette var plateselskapet fornøyd med resultatet. Byene Satyricon besøkte var blant annet Orlando, Atlanta, Baltimore, Saratoga, Worchester, New York, Philadelphia, Cleveland, Cincinnati og Hollywood.

Satyricon ble invitert tilbake til USA i august for en turné med bandene Fear Factory og Machine Head, men på grunn av problemet med Frosts arbeidstillatelse og kollisjon med opptredenen på Wacken Open Air i august måtte de takke nei.   

I desember samme år reiste de på enda en USA-turné, kalt «Return of the Antichrist», der Joey Jordison (Slipknot) ble hyret inn på trommer. Omkring midtveis på turnéen ble to av de innleide gitaristene siktet for voldtekt i Toronto, noe som førte til at resten av turnéen ble avlyst. Frost og Satyr skrev en melding, her er et utdrag:  

«Vi har som resultat av at disse sitter anholdt i Toronto, blitt nødt til å kansellere resten av vår Nord-Amerika-turné. Dette beklager vi på det sterkeste på vegne av fansen, våre samarbeidspartnere og ikke minst bandet»

Åtte dager senere skulle Satyricon opptre på nattklubben Alrosa Villa i Columbus, Ohio. To kvelder før konserten skjedde den tragiske skytingen på klubben, der «Dimebag» Darrell (Damageplan) og tre andre ble drept.

### Festivaler

Et utdrag av festivaler Satyricon har spilt på:
* Roskildefestivalen (2002, 2009)
* Quartfestivalen (2002)
* Øyafestivalen (2005) –  terningkast fem fra VG
* VG-lista Topp 20-showet på Rådhusplassen i Oslo (2006)
* Metalcamp, Slovenia (2007)
* Metaltown Festival, Sverige (2006, 2008)
* Metalmania (2008)
* Inferno Metal Festival (2008)
* Hovefestivalen (2008) – Satyricon erstattet svenske Opeth som måtte avlyse grunnet sykdom.
* Tons of Rock (2019, 2024)

## Kontakt med rettsapparatet
* Frost ble i 1994 idømt fengselsstraff i en sak der han var tiltalt for voldsutøvelse, og sonet tre måneder i fengsel.

* Under den andre av USA-turnéene i 2004 ble begge de innleide gitaristene siktet for å ha dopet ned og voldtatt en kvinne i Toronto. De to musikerne hevdet at de ikke var skyldige, og anklagen ble senere frafalt. 
* Satyr saksøkte senere avisen VG for å ha trykket bilder av ham i en artikkel om voldtektssaken, siden han ikke var innblandet i saken. Han fikk ikke rettens medhold i kravet, og måtte betale VG saksomkostninger på 97 260 kroner.

## Utmerkelser

* 2001: Alarmprisen i klassen beste liveband
* 2002: Spellemannprisen i klassen metal for albumet *[[Volcano (Satyricon-album)|Volcano]]*
* 2003: Alarmprisen i klassen metal for *[[Volcano (Satyricon-album)|Volcano]]*
* 2003: Alarmprisen i klassen årets låt for «Fuel For Hatred» 
* 2011: Gammleng-prisen i klassen metal

### Nominasjoner

* 2007: Alarmprisen for *[[Now, Diabolical]]* i klassen metal
* 2013: Spellemannprisen for *[[Satyricon (album)|Satyricon]]* i klassen metal
* 2017: Spellemannprisen for *[[Deep Calleth Upon Deep]]* i klassen metal

Bandet var på forsiden av det britiske musikktidsskriftet *[[Kerrang!]]* i 2008, i utgaven som ble utgitt i uke 44.

## Medlemmer
 

 

 

## Diskografi

;Studioalbum 

;Samlealbum

;Singler og EP-er

;Demoer

;Videoer og DVD-er

## Referanser


## Eksterne lenker
* 
* 
* 
* 
* 
* K.I.N.G. - offisiell video på YouTube
* Black Crow on a Tombstone - offisiell video på YouTube
* Fuel For Hatred - offisiell video på YouTube